พระราชกฤษฎีกา ให้ใช้พระราชบัญญัติควบคุมอาคาร พ.ศ. 2522 บังคับในเขตสุขาภิบาลบางแห่ง พ.ศ. 2534

พระราชกฤษฎีกา
ให้ใช้พระราชบัญญัติควบคุมอาคาร
พ.ศ. ๒๕๒๒
บังคับในเขตสุขาภิบาลบางแห่ง
พ.ศ. ๒๕๓๔

ภูมิพลอดุลยเดช
ป.ร.
ให้ไว้ ณ
วันที่ ๒๙ กันยายน พ.ศ. ๒๕๓๔
เป็นปีที่
๔๖ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรให้ใช้พระราชบัญญัติควบคุมอาคาร พ.ศ.
๒๕๒๒ บังคับในเขตสุขาภิบาลบางแห่ง

อาศัยอำนาจตามความในมาตรา ๒๕
แห่งธรรมนูญการปกครองราชอาณาจักร พุทธศักราช ๒๕๓๔ และมาตรา ๒
แห่งพระราชบัญญัติควบคุมอาคาร พ.ศ. ๒๕๒๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้
ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคาร
พ.ศ. ๒๕๒๒ บังคับในเขตสุขาภิบาลบางแห่ง พ.ศ. ๒๕๓๔

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ 
ให้ใช้พระราชบัญญัติควบคุมอาคาร พ.ศ. ๒๕๒๒ บังคับในเขตสุขาภิบาล
ดังต่อไปนี้
(๑) สุขาภิบาลเกาะลันตาใหญ่ อำเภอเกาะลันตา สุขาภิบาลคลองพน
อำเภอคลองท่อม และสุขาภิบาลแหลมสัก อำเภออ่าวลึก จังหวัดกระบี่
(๒) สุขาภิบาลลาดหญ้า อำเภอเมืองกาญจนบุรี จังหวัดกาญจนบุรี
(๓) สุขาภิบาลยางตลาด อำเภอยางตลาด จังหวัดกาฬสินธุ์
(๔) สุขาภิบาลลานกระบือ อำเภอลานกระบือ และสุขาภิบาลปากดง
อำเภอเมืองกำแพงเพชร จังหวัดกำแพงเพชร
(๕) สุขาภิบาลชนบท อำเภอชนบท สุขาภิบาลโนนหัน อำเภอชุมแพ
สุขาภิบาลวังชัย อำเภอน้ำพอง และสุขาภิบาลมัญจาคีรี อำเภอมัญจาคีรี จังหวัดขอนแก่น
(๖) สุขาภิบาลบ้านโพธิ์ อำเภอบ้านโพธิ์ สุขาภิบาลแปลงยาว
อำเภอแปลงยาว และสุขาภิบาลเกาะขนุน อำเภอพนมสารคาม จังหวัดฉะเชิงเทรา
(๗) สุขาภิบาลบ่อทอง อำเภอบ่อทอง สุขาภิบาลพานทอง
สุขาภิบาลหนองตำลึง อำเภอพานทอง สุขาภิบาลเกาะสีชัง กิ่งอำเภอเกาะสีชัง อำเภอศรีราชา
และสุขาภิบาลบางเสร่ อำเภอสัตหีบ จังหวัดชลบุรี
(๘) สุขาภิบาลแพรกศรีราชา อำเภอสรรคบุรี จังหวัดชัยนาท
(๙) สุขาภิบาลหนองบัวแดง อำเภอหนองบัวแดง จังหวัดชัยภูมิ
(๑๐) สุขาภิบาลเชียงดาว อำเภอเชียงดาว สุขาภิบาลเวียงพร้าว
อำเภอพร้าว สุขาภิบาลแม่แจ่ม อำเภอแม่แจ่ม สุขาภิบาลต้นเปา อำเภอสันกำแพง
สุขาภิบาลบ้านกลาง สุขาภิบาลบ้านภาค อำเภอสันป่าตอง สุขาภิบาลยางเนิ้ง อำเภอสารภี
และสุขาภิบาลหนองตองพัฒนา อำเภอหางดง จังหวัดเชียงใหม่
(๑๑) สุขาภิบาลท่าข้าม สุขาภิบาลทุ่งยาว อำเภอปะเหลียน
สุขาภิบาลย่านตาขาว อำเภอย่านตาขาว สุขาภิบาลสิเกา อำเภอสิเกา สุขาภิบาลคลองปาง
อำเภอห้วยยอด และสุขาภิบาลนาโยงเหนือ อำเภอเมืองตรัง จังหวัดตรัง
(๑๒) สุขาภิบาลแม่จะเรา
สุขาภิบาลแม่ระมาด อำเภอแม่ระมาด สุขาภิบาลท่าสายลวด อำเภอแม่สอด สุขาภิบาลสามเงา อำเภอสามเงา สุขาภิบาลอุ้มผาง อำเภออุ้มผาง และสุขาภิบาลวังเจ้า
อำเภอเมืองตาก จังหวัดตาก
(๑๓) สุขาภิบาลท่าอุเทน อำเภอท่าอุเทน และสุขาภิบาลธาตุพนม
อำเภอธาตุพนม จังหวัดนครพนม
(๑๔) สุขาภิบาลเมืองคง อำเภอคง สุขาภิบาลด่านขุนทด
อำเภอด่านขุนทด สุขาภิบาลกลางดง อำเภอปากช่อง และสุขาภิบาลกุดจิก อำเภอสูงเนิน
จังหวัดนครราชสีมา
(๑๕) สุขาภิบาลชะอวด อำเภอชะอวด สุขาภิบาลเชียรใหญ่
อำเภอเชียรใหญ่ สุขาภิบาลท่ายาง อำเภอทุ่งใหญ่
สุขาภิบาลท่าศาลา อำเภอท่าศาลา และสุขาภิบาลนาบอน อำเภอนาบอน
จังหวัดนครศรีธรรมราช
(๑๖) สุขาภิบาลโกรกพระ อำเภอโกรกพระ สุขาภิบาลช่องแค
อำเภอตาคลี และสุขาภิบาลหนองเบน อำเภอเมืองนครสวรรค์ จังหวัดนครสวรรค์
(๑๗) สุขาภิบาลตันหยงมัส อำเภอระแงะ และสุขาภิบาลรือเสาะ
อำเภอรือเสาะ จังหวัดนราธิวาส
(๑๘) สุขาภิบาลโซ่พิสัย อำเภอโซ่พิสัย
สุขาภิบาลโพนสา อำเภอท่าบ่อ สุขาภิบาลพรเจริญ อำเภอพรเจริญ และสุขาภิบาลสังคม อำเภอสังคม จังหวัดหนองคาย
(๑๙) สุขาภิบาลกุยบุรี อำเภอกุยบุรี และสุขาภิบาลหนองพลับ
อำเภอหัวหิน จังหวัดประจวบคีรีขันธ์
(๒๐) สุขาภิบาลเมืองเก่า อำเภอกบินทร์บุรี
สุขาภิบาลวังน้ำเย็น อำเภอวังน้ำเย็น สุขาภิบาลวัฒนานคร อำเภอวัฒนานคร
สุขาภิบาลศรีมหาโพธิ อำเภอศรีมหาโพธิ และสุขาภิบาลสระแก้ว อำเภอสระแก้ว
จังหวัดปราจีนบุรี
(๒๑) สุขาภิบาลคุระบุรี อำเภอคุระบุรี จังหวัดพังงา
(๒๒) สุขาภิบาลเขาชัยสน สุขาภิบาลท่ามะเดื่อ อำเภอเขาชัยสน
สุขาภิบาลควนขนุน สุขาภิบาลมะกอกเหนือ
อำเภอควนขนุน สุขาภิบาลแม่ขรี อำเภอตะโหมด และสุขาภิบาลปากพะยูน อำเภอปากพะยูน
จังหวัดพัทลุง
(๒๓) สุขาภิบาลป่าแดง อำเภอชาติตระการ และสุขาภิบาลวัดโบสถ์
อำเภอวัดโบสถ์ จังหวัดพิษณุโลก
(๒๔) สุขาภิบาลท่ายาง อำเภอท่ายาง และสุขาภิบาลบางตะบูน
สุขาภิบาลบ้านแหลม อำเภอบ้านแหลม จังหวัดเพชรบุรี
(๒๕) สุขาภิบาลร้องกวาง อำเภอร้องกวาง สุขาภิบาลห้วยอ้อ
อำเภอลอง สุขาภิบาลวังชิ้น อำเภอวังชิ้น สุขาภิบาลสูงเม่น อำเภอสูงเม่น
สุขาภิบาลสอง อำเภอสอง และสุขาภิบาลทุ่งโฮ้ง อำเภอเมืองแพร่ จังหวัดแพร่
(๒๖) สุขาภิบาลห้วยข้าวก่ำ อำเภอจุน สุขาภิบาลเชียงคำ
สุขาภิบาลสบบง อำเภอเชียงคำ สุขาภิบาลเชียงม่วน อำเภอเชียงม่วน สุขาภิบาลดอกคำใต้
อำเภอดอกคำใต้ สุขาภิบาลปง อำเภอปง และสุขาภิบาลแม่ใจ อำเภอแม่ใจ จังหวัดพะเยา
(๒๗) สุขาภิบาลหนองแสง อำเภอวาปีปทุม จังหวัดมหาสารคาม
(๒๘) สุขาภิบาลขุนยวม อำเภอขุนยวม สุขาภิบาลปาย อำเภอปาย
และสุขาภิบาลแม่สะเรียง อำเภอแม่สะเรียง จังหวัดแม่ฮ่องสอน
(๒๙) สุขาภิบาลคำชะอี อำเภอคำชะอี
และสุขาภิบาลนิคมคำสร้อย อำเภอนิคมคำสร้อย
จังหวัดมุกดาหาร
(๓๐) สุขาภิบาลลำใหม่ อำเภอเมืองยะลา จังหวัดยะลา
(๓๑) สุขาภิบาลเกษตรวิสัย อำเภอเกษตรวิสัย
สุขาภิบาลจตุรพักตร์พิมาน อำเภอจตุรพักตร์พิมาน สุขาภิบาลพนมไพร อำเภอพนมไพร
สุขาภิบาลกลาง อำเภอเสลภูมิ และสุขาภิบาลสระคู อำเภอสุวรรณภูมิ จังหวัดร้อยเอ็ด
(๓๒) สุขาภิบาลน้ำจืด อำเภอกระบุรี จังหวัดระนอง
(๓๓) สุขาภิบาลทุ่งควายกิน อำเภอแกลง สุขาภิบาลบ้านค่าย
อำเภอบ้านค่าย และสุขาภิบาลแกลงกะเฉด อำเภอเมืองระยอง จังหวัดระยอง
(๓๔) สุขาภิบาลห้วยเหนือ อำเภอขุขันธ์ สุขาภิบาลขุนหาญ
อำเภอขุนหาญ สุขาภิบาลไพรบึง อำเภอไพรบึง และสุขาภิบาลเมืองคง อำเภอราษีไศล
จังหวัดศรีสะเกษ
(๓๕) สุขาภิบาลกุดบาก อำเภอกุดบาก สุขาภิบาลวาริชภูมิ
อำเภอวาริชภูมิ และสุขาภิบาลสว่างแดนดิน อำเภอสว่างแดนดิน จังหวัดสกลนคร
(๓๖) สุขาภิบาลพังลา อำเภอสะเดา จังหวัดสงขลา
(๓๗) สุขาภิบาลกำแพง อำเภอละงู และสุขาภิบาลฉลุง
อำเภอเมืองสตูล จังหวัดสตูล
(๓๘) สุขาภิบาลบ้านแพ้ว และสุขาภิบาลหลักห้า อำเภอบ้านแพ้ว
จังหวัดสมุทรสาคร
(๓๙) สุขาภิบาลบ้านหมอ อำเภอบ้านหมอ จังหวัดสระบุรี
(๔๐) สุขาภิบาลกงไกรลาศ อำเภอกงไกรลาศ สุขาภิบาลลานหอย
อำเภอบ้านด่านลานหอย สุขาภิบาลศรีสำโรง อำเภอศรีสำโรง และสุขาภิบาลศรีสัชนาลัย
สุขาภิบาลหาดเสี้ยว อำเภอศรีสัชนาลัย จังหวัดสุโขทัย
(๔๑) สุขาภิบาลนางบวช
อำเภอเดิมบางนางบวช สุขาภิบาลโคกคาม สุขาภิบาลบางปลาม้า สุขาภิบาลบ้านแหลม สุขาภิบาลไผ่กองดิน อำเภอบางปลาม้า และสุขาภิบาลโพธิ์พระยา
อำเภอเมืองสุพรรณบุรี จังหวัดสุพรรณบุรี
(๔๒) สุขาภิบาลจอมพระ อำเภอจอมพระ สุขาภิบาลท่าตูม
อำเภอท่าตูม สุขาภิบาลกังแอน อำเภอปราสาท สุขาภิบาลรัตนบุรี อำเภอรัตนบุรี
สุขาภิบาลระแงง อำเภอศีขรภูมิ สุขาภิบาลสังขะ อำเภอสังขะ สุขาภิบาลสำโรงทาบ
อำเภอสำโรงทาบ และสุขาภิบาลเมืองที อำเภอเมืองสุรินทร์ จังหวัดสุรินทร์
(๔๓) สุขาภิบาลนากลาง อำเภอนากลาง สุขาภิบาลโนนสะอาด
อำเภอโนนสะอาด สุขาภิบาลบ้านผือ อำเภอบ้านผือ สุขาภิบาลโนนสูงเปลือย
อำเภอศรีบุญเรือง สุขาภิบาลสุวรรณคูหา อำเภอสุวรรณคูหา สุขาภิบาลหนองวัวซอ
อำเภอหนองวัวซอ และสุขาภิบาลบ้านเชียง สุขาภิบาลหนองหาน อำเภอหนองหาน
จังหวัดอุดรธานี
(๔๔) สุขาภิบาลลานสัก อำเภอลานสัก และสุขาภิบาลหนองฉาง
อำเภอหนองฉาง จังหวัดอุทัยธานี

มาตรา ๔ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
อานันท์ 
ปันยารชุน
นายกรัฐมนตรี

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากในเขตสุขาภิบาลบางแห่ง
กำลังมีการขยายตัวทั้งในด้านการก่อสร้างอาคารและการผังเมือง สมควรให้ใช้พระราชบัญญัติควบคุมอาคาร
พ.ศ. ๒๕๒๒ บังคับในเขตสุขาภิบาลดังกล่าว เพื่อประโยชน์ในด้านการควบคุมเกี่ยวกับความมั่นคงแข็งแรง
ความปลอดภัย การป้องกันอัคคีภัย การสาธารณสุข การรักษาคุณภาพสิ่งแวดล้อม
การผังเมือง การสถาปัตยกรรม และการอำนวยความสะดวกแก่การจราจร  จึงจำเป็นต้องตราพระราชกฤษฎีกานี้

พุทธชาด/แก้ไข
๔ ตุลาคม ๒๕๔๕

โชติกานต์/ปรับปรุง
๒๘ เมษายน ๒๕๖๓

อรญา/ตรวจ
๙ กันยายน ๒๕๖๓

[๑] ราชกิจจานุเบกษา
เล่ม ๑๐๘/ตอนที่ ๑๗๙/ฉบับพิเศษ หน้า ๑/๙ ตุลาคม ๒๕๓๔